ROMÂNIA

JUDEŢUL HARGHITA

CONSILIUL LOCAL MUNICIPAL

MIERCUREA–CIUC
HOTĂRÂREA Nr. 264/29.09.2017
privind emiterea deciziei de expropriere  a  imobilelor care sunt amplasate pe coridorul de expropriere pentru lucrarea de interes public local: „Amenajarea drum de ocolire, tronson sud-nord ”
Consiliul Local al Municipiului Miercurea Ciuc, întrunit în şedinţa ordinară din data de 29 septembrie 2017;
Analizând Expunerea de motive nr.16869/20.09.2017 şi Raportul de specialitate întocmit de Biroul concesionări, închirieri şi evidenţa patrimoniului, înregistrate cu nr.16871 din data 20.09.2017, prin care s-a propus adoptarea unei hotărâri cu privire la emiterea deciziei de expropriere pentru cauză de utilitate publică a unor imobile care constituie coridorul de expropriere pentru lucrarea de interes public local: „Amenajarea drum de ocolire, tronson sud-nord ”;  

Pe baza rapoartelor comisiilor pentru:
  - organizare şi dezvoltare urbanistică, realizarea lucrărilor publice, protecţia mediului înconjurător;

- administraţia publică locală, juridică, apărarea ordinii publice, respectarea drepturilor şi libertăţilor cetăţenilor;

- de studii şi prognoze economico-sociale, buget, finanţe, investiţii şi administrarea domeniului public şi privat;


Lucrarea, aparţinând domeniului public al Municipiului, este prevăzută în Lista de investiţii, la capitolul 84.02.03.03. Străzi, subcapitolul 71.01.01. Construcţii aprobată prin Hotărârea nr.58/2017 al Consiliului Local al Municipiului Miercurea Ciuc privind aprobarea bugetului de venituri şi cheltuieli pe anul 2017, cu modificările şi completările ulterioare;

Ţinând cont de Hotărârea nr.241/2013 al Consiliului Local al Municipiului Miercurea Ciuc privind aprobarea Studiului de fezabilitate pentru investiţia „Amenajarea drum de ocolire, tronson sud-nord”;  

Proiectul de hotărâre pentru declanșarea procedurii de exproprierea a fost adus la cunoştinţă publică prin afişare la sediul Primăriei Municipiului Miercurea-Ciuc, timp de 30 de zile, conform art.7, alin.(1) şi (2) din Legea nr.52/2003 privind transparenţa decizională în administraţia publică; 
  Având în vedere Hotărârea nr.189/2017 privind aprobarea indicatorilor tehnici ai lucrării de interes local „Amenajarea drum de ocolire, tronson sud-nord ” şi declanșarea procedurii de expropriere a tuturor imobilelor care constituie coridorul de expropriere;

Luând în considerare prevederile art.44 alin.(1) din Legea nr.273/2006 privind finanţele publice locale, cu modificările şi completările ulterioare;

Având în vedere prevederile Hotărârii Guvernului nr.28/2008 privind aprobarea conţinutului cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii;

Ţinând cont de Ordinul nr.863/2008 al Ministrului Dezvoltării, Lucrărilor Publice şi Locuinţelor pentru aprobarea „Instrucţiunilor de aplicare a unor prevederi din Hotărârea Guvernului nr.28 din 2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii, cu modificările şi completările ulterioare; 

Având în vedere prevederile Legii nr.33/1994 privind exproprierea pentru cauză de utilitate publică, republicată, cu modificările şi completările ulterioare, precum şi dispoziţiile Hotărârii Guvernului nr.583/1994 de aprobare a Regulamentului privind procedura de lucru a comisiilor pentru efectuarea cercetării prealabile în vederea declarării utilităţii publice pentru lucrări de interes naţional sau de interes local;
     
Ţinând cont de art.2 alin.(3), lit.e), art.3, art.5, art.7, art.18 şi art.19 din Legea nr.255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, al art.6 din Hotărârea Guvernului nr.53/2011 pentru aprobarea Normelor metodologice de aplicare a Legii nr.255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, aprobată prin Hotărârea Guvernului nr.53/2011; 
    În temeiul prevederilor art. 36, alin.(2), lit.c), şi), alin.(9), art.45 alin.(3) şi art.115, alin.1), lit.b) din Legea administraţiei publice locale nr.215/2001, cu modificările şi completările ulterioare; 
H O T Ă R Ă Ş T E:

Art.1 (1) Emiterea deciziei de expropriere privind toate imobilele situate pe coridorul de expropriere a lucrării de interes public local:  „Amenajarea drum de ocolire, tronson sud-nord ”.


(2) Coridorul de expropriere este cel stabilit prin Planul topografic realizat în sistemul naţional de proiecţie STEREOGRAFIC 1970, avizat şi recepționat de OCPI Harghita prin procesul verbal de recepţie nr.1114/27.06.2017.


(3) Ţinând cont de faptul că municipiul Miercurea-Ciuc, în calitate de expropriator a consemnat  sumele aferente despăgubirii pentru toate imobilele afectate de coridorul de expropriere, transferul dreptului de proprietate asupra imobilelor din proprietatea persoanelor fizice sau juridice, după caz, în proprietatea publică a municipiului Miercurea-Ciuc operează de drept începând cu data adoptării prezentei hotărâri.


(4) Decizia de expropriere constituie titlu executoriu pentru predarea bunului imobil, în conformitate cu prevederile art.9 alin.(2) din Legea nr.255/2010, atât împotriva celor expropriați, cât şi împotriva celor care pretind un drept legat de bunul imobil expropriat, până la soluționarea definitivă şi irevocabilă a litigiului legat de proprietatea bunului imobil expropriat.
Art.2  În baza prezentei hotărâri expropriatorul va solicita intabularea dreptului de proprietate asupra tuturor imobilelor expropriate în evidenţele de publicitate imobiliară.


Art.3  Prezenta hotărâre se aduce la cunoştinţă publică prin afişare la sediul Municipiului Miercurea-Ciuc şi pe pagina de internet al acestuia.

Art.4. Cu aducerea la îndeplinire a prezentei hotărâri se însărcinează viceprimarul municipiului domnul Füleki Zoltán Ladislau, Biroul de evidenţă a patrimoniului, concesiuni şi închirieri, Biroul de investiţii şi Direcţia economică - Compartimentul financiar contabil şi control financiar de gestiune din cadrul aparatului de specialitate al primarului municipiului Miercurea-Ciuc.

            Art.5 Prezenta hotărâre se comunică:
a) Instituţiei Prefectului Judeţului Harghita;

b) Primarului municipiului Ráduly Róbert Kálmán; 
c) Viceprimarului Füleki Zoltán Ladislau,
d) Viceprimarului Szőke Domokos,
e) Biroului de investiţii; 
f) Direcţiei economice - Compartimentul financiar contabil şi control financiar de gestiune;
g) Biroului de evidenţă a patrimoniului, concesiuni şi închirieri;
	                         Preşedintele şedinţei

